section_heading: Sinopsis
paragraph_text: María Eugenia strastvena je zagovarateljica ženskih prava, trudi se u promicanju jednakosti među spolovima, kako u društvenom, tako u ekonomskom i poslovnom smislu ; brani slobodu žena kako ne bi ovisile o svojim muževima, te vjeruje u zajednički život prije braka. Njezina stajališta izazvat će čuđenje, skandale i pravu revoluciju unutar maloga konzervativnoga sela u kojemu je primorana živjeti. A pogotovo unutar njezine staromodne i tradicionalne obitelji. Najzaprepaštenija od svih bit će Eugenijina baka koja odlučno stoji uz stroga moralna pravila.